《和皮日休悼鹤》
唐代·魏朴

直欲裁诗问杳冥，岂教灵化亦浮生。风林月动疑留魄，

沙岛香愁似蕴情。雪骨夜封苍藓冷，练衣寒在碧塘轻。

人间飞去犹堪恨，况是泉台远玉京。

经秋宋玉已悲伤，况报胎禽昨夜亡。

霜晓起来无问处，伴僧弹指绕荷塘。

作者简介：魏朴，唐文学家。朴一作璞，字不琢，常州人，唐末吴中名士。才高志旷，居舜过山下，杜门苦学二十余年，人称“魏处士”。朴工诗文，与皮日休、陆龟蒙等人交甚笃，诸人唱和之诗，后辑成《松陵集》。《全唐诗》录存其诗二首，《全唐诗外编》补其诗三首。